Id-Dipartiment tad-Dwana qed javża lill-pubbliku biex joqogħod attent minn emails qarrieqa li qed jintbagħtu f'isem id-dipartment. Fi stqarrija d-Dipartiment tad-Dwana spjega li frodisti qed jibgħatu emails personalizzati lil għadd ta' persuni jgħidulhom li huma soġġetti għal ħlas ta' taxxa u jibgħatulhom struzzjonijiet ta' kif għandhom jagħmlu t-trasferiment tal-flus f'kontijiet, li huma foloz, biex jiġbru l-pakkett li jkun waslilhom minn barra minn Malta. Il-pubbliku qed ikun imħeġġeġ sabiex jinjora e-mails suspettużi u jevita wkoll milli jidħol fihom u f'każ li jirċievi email ta' dan it-tip wieħed għandu jikkuntattja s-Cyber Crime Unit tal-Pulizija. Din mhux l-ewwel scam li qed tkun imxerrda, hekk kif fl-aħħar jiem kien hemm numru ta' scams … u minħabba f'hekk il-Pulizija bagħtu numru ta' sms biex wieħed dejjem joqgħod attent.